На основу члана 24 Закона о јавном информисању и медијима (Службени гласник Републике Србије бр.83/14,58/15 и 12/16) члана 20. Правилника о суфинансирању пројеката за остваривање јавног интереса у области јавног информисања („Службени гласник града Врања“, број: 5/2017) и члана 15, 61. и 63. Пословника Градског већа града Врања („Службени гласник града Врања“, број:29/2020), Градско веће града Врања, на седници одржаној дана 23.03.2022. године, разматрало је предлоге за чланство за Комисију за оцену пројеката за производњу медијских садржаја из области јавног информисања и донело:

**Р Е Ш Е Њ Е**

**о именовању Комисије за оцену пројеката**

**по расписаном конкурсу за производњу медијских садржаја из области јавног информисања**

**Члан 1.**

Именују се чланови Комисије за оцену пројеката по расписаном конкурсу за суфинансирање пројеката из буџета града Врања за производњу медијских садржаја из области јавног информисања у 2022. години, у саставу:

1. Велибор Тодоров, представник Удружења радио станица „РАБ Србија“,

2. Миодраг Миљковић, представник Друштва новинара Ниша и

3.Слободан Радичевић, представник Удружења новинара Србије УНС-а.

**Члан 2.**

Комисија на првој седници бира председника Комисије, који координира радом Комисије и води седнице.

Члановима Комисије припада право на новчану надокнаду за рад у Комисији, у појединачном износу од 10.000,00 динара и право на накнаду путних трошкова.

Између Града Врања и чланова Комисије биће закључен уговор којим ће се регулисати међусобна права и обавезе.

**Члан 3.**

Задатак Комисије је да изврши оцену пројеката у оквиру конкурса за суфинансирање пројеката за производњу медијских садржаја из области јавног информисањаиз буџета града Врања у 2022 години.

Оцењивање пројеката врши сваки члан Комисије независно, за сваки пројекат и по сваком од критеријума.

**Члан 4.**

Стручне и административно - техничке послове за потребе Комисије, обављаће Вида Стојановић, самостални саветник за културу.

**Члан 5.**

Решење ступа на снагу даном доношења.

Решење објавити у „Службеном гласнику града Врања“ и на званичној интернет страници града Врања, [www.vranje.org.rs](http://www.vranje.org.rs).

**Образложење**

Сходно одредбама Закона о јавном информисању (Сл.гласник РС", бр. 83/2014, 58/2015 и 12/2016 – аутентично тумачење), Правилника о суфинансирању пројеката за остваривање јавног интереса у области јавног информисања („Службени гласник града Врања“, број: 5/2017) Градско веће града Врања расписало је јавни позив за суфинансирање пројеката производње медијских садржаја из области јавног информисања. Текстом огласа упућен је позив свим новинарским и медијским удружењима, да предложе чланове конкурсне комисије, као и медијским стручњацима заинтересованим за учешће у раду Комисије, да писаним путем предложе своје чланство у Комисији.

У остављеном року, предлог за чланство у Комисији доставили су:

1.Александар М. Станојевић, новинар и публициста из Ниша;

2. Удружење радио станица „РАБ Србија“ предлаже Велибора Тодорова;

3. Друштво новинара Ниша предлаже новинара Миодрага Миљковића;

4. Удружење новинара Србије УНС – Слободана Радичевића;

5. Јован Буковала, новинар из Београда;

6. Независно удружење новинара Србије НУНС – предлаже Драгана Ђорђевића,

7. Драган Пејчић, директор и власник Радио станице „Срце“ Прокупље.

Градско веће разматрало је појединачно сваку пријаву, а узимајући у обзир биографије предложених чланова, као и одредбе Правилника о суфинансирању пројеката за остваривање јавног интереса у области јавног информисања („Службени гласник града Врања“, број: 5/2017) донело је Решење о избору Велибора Тоодорова, Миодраг Миљковића и Слободана Радичевића, истакнутих новинара.

Именована лица испуњавају прописане услове, не обављају јавну функцију, нису у сукобу интереса, те су се на основу тога стекли услови за њихово именовање

Имајући у виду напред наведено, Градско веће града Врања донело је решење као у диспозитиву.

**ПОУКА О ПРАВНОМ ЛЕКУ**: Ово решење је коначно и против њега се не може изјавити жалба, већ се може покренути управни спор у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**дана: 23.03.2022. године, број: 06- 47/2/2022-04**

**Председник Градског већа**

**др Слободан Миленковић**